OpenLLM-France/wikimedia huggingface dataset:
# Fly Shit

Fly Shit, 90eko hamarkadan Bergaran (Gipuzkoa) sortutako Hardcore taldea da.

## Historia

Fly Shit taldea 1996. urtean sortu zuten 14-16 urteko 5 gaztek (Osto bajua, Seti ahotsa, Unai eta Ander gitarrak eta Heloi bateria). 1996ko otsailean eman zuten beraien lehen kontzertua Bergarako taberna batean.
Hasierako formazio honekin, Fly Shit izeneko lehen diska argitaratu zuten 2001ean, Gaztelupeko Hotsak zigiluaren laguntzaz.
2004an berriz, Bizitza ...baina nola bizi? bigarren lana kaleratu zuten. Kasu honetan ordea, ekoizpen eta banatze lanak taldearen eta Gratacels Records zigilu alternatiboaren bitartez egin zuten, salmenta puntu komertzialak alde batera utziz. Honez gain, diska hau Creative Commons lizentzien menpean kaleratu zuten.
Urte berean, Heloiek taldea utzi zuen denboraldi baterako eta bere ordez Dubi sartu zen bateria jotzera. 2005ean berriz, Unaiek taldea utzi zuen eta honela laukote izatera pasatu ziren.
2006. urtean Heloi itzuli zen taldera Dubiren ordez eta honela, gaur egun arte jarraitu dute. Hurrengo diskoak autoekoiztu egin dituzte.

## Taldekideak

* Seti - Ahotsa
* Ander - Gitarra
* iker- Baxua
* Heloy - Bateria

### Lehenagoko taldekideak

* Unai - Gitarra
* Dubi - Bateria
* Txisko - Gitarra
* Osto - baxua

## Diskografia

* Fly Shit (2001, Gaztelupeko Hotsak)
* Bizitza ...baina nola bizi? (2006, Gratacels Records)
* Arnas bakoitzeko ernetzen!! (2010, autoekoiztua)
* Bidetxurrian (2011, autoekoiztua)
* Barneko ahotsaren bila (2014, autoekoiztua)
* 20 urte bira, Zuzenean (2017, autoekoiztua)
* Gaztaroko erokeria bat gehiago (2019, DDT Banaketak / In My Heart Empire) - Mänägäitz-ekin batera

## Erreferentziak

* ↑ «Barneko ahotsaren bila» www.badok.eus (Noiz kontsultatua: 2019-10-26).
* ↑ «20 urte bira, zuzenean» www.badok.eus (Noiz kontsultatua: 2019-10-26).
* ↑ «Gaztaroko erokeria bat baino gehiago» www.badok.eus (Noiz kontsultatua: 2019-10-26).

## Kanpo estekak

* Datuak: Q12257901
# Fluxu-kontrol

Fluxu-kontrola igorlearen eta hartzailearen transmisio prozesatze abiadura ezberdinak berdintzeko prozedura da.
Igorlea eta hartzailea komunikazio batean berdinak ez dira izaten. Demagun, igorlearen konputagailua zerbitzaria dela eta hartzailearena makina arrunt bat. Zerbitzariak memoria buferrak, prozesatze abiadura eta banda-zabalera handiagoak izango ditu. Honela hartzailea ez gainkargatzeko, prozesa dezakeen datu gehiago ez zaio bidali behar. Horretarako datu trafikoa kontrolatzeko prozedurak asmatu dira igorleak hartzaile ez itotzeko.
Fluxu-kontrol tekniken artean stop and wait eta leiho labainkorra daude.

## Aldagaiak

Hauek dira transmisio prozesatze abiaduran sartzen diren aldagaiak:
   * Prozesadorearen abiadura
   * Sarrera-irteera buferrak
   * Interfaze txartelak (sare-txartelaren abiadura)
   * Banda-zabalera edo konexio abiadura (ADSL, modem PSTN, modem RDSI, kable-modem, T1, ATM...)

## Ikus, gainera

* Sare protokolo

## Erreferentziak

* Andrew S. Tanenbaum, Konputagailu-sareak (3. ed 2002), EHU ed.

## Kanpo estekak

* Telekomunikazio Hiztegia euskaraz
* Datuak: Q612457
* TCP/IP-ri buruzko liburua euskaraz
# Fluxu magnetiko

Fluxu magnetikoa eremu magnetikoarekiko perpendikular den azal batetik igarotzen diren indar-lerroen kopurua da, eremu magnetikoaren neurketa egiteko balio duena. Eremu magnetikoaren eta eremuarekiko azalera perpendikularraren arteko biderkadura da. Matematikoki, honela adierazten da:
$\Phi ={\vec {B}}\cdot {\vec {S}}\,\!$
Φ fluxu magnetikoa da; B, eremu magnetikoa; eta S, azaleraren azalera.
Fluxu magnetikoa garrantzitsua da fisikan eta ingeniaritzan, hainbat aplikaziotan erabiltzen baita, hala nola energia elektrikoa sortzeko eta eremu magnetikoak neurtzeko.

## Kalkulua

Fluxuaren kalkulua gauzatzeko, gainazala azalera elementala eta bektore normal edo karakteristikoa duten infinitu gainazaletan zatituko dugu. Zati horietako bakoitza zeharkatzen duen fluxu magnetikoa honela adieraz dezakegu:
$\Phi ={\vec {B}}\cdot {\vec {S}}\,\!$
Eremu magnetikoaren eta azaleraren normalaren artean sortzen den angeluari $\theta$ deitzen bazaio, adierazpena horrela geratuko litzateke:
$\Phi ={\vec {B}}\cdot {\vec {S}}=|{\vec {B}}||{\vec {S}}|\,\cos(\theta )\,\!$

## Erreferentziak

* Fluxu magnetikoaBatxilergoko Fisikako edukiak Ordiziako Jakintza ikastolan. (Noiz kontsultatua: 2023-03-07).</ref>
* ↑ Fluxu magnetiko zthiztegia.elhuyar.org

## Kanpo estekak

* Datuak: Q177831
* Multimedia: Magnetic flux / Q177831
# Fluxus

Fluxus (latinez, fluxu esan nahiko luke) mugimendu artistikoa da.
"Fluxus-arte-dibertsioa sinplea behar du, entretenigarria eta handinahirik gabea, teknika berezien erabileraren beharrik gabe, entsaiatu beharrik ez eta balio komertzialik ere ez" (George Maciunas).
60 eta 70.eko hamarkadetan izan zuen arrakasta handiena. Ohiko artelana merkantzia izatearen aurka azaldu zen eta antiarte bezala definitu zuen bere helburua.
1962an George Maciunas (1931-1978) izan zen bere hasierako antolatzaile informala eta AEB, Europa edo Japonian izan zituen adierazpen artistikoak.
Ameriketan eta Europan John Cage izan zen eragin handiko bultzatzaile, arte totalaren bila beti ere.
Dada bezalaxe, Fluxus zaila da definitzen edo kategorizatzen.
Filiouren hitzetan, "espirituaren egoera da eta pentsatzeko, adierazteko eta aukeratzeko erabateko askatasuna suposatzen du. Esan daiteke Fluxus ez zen izan, ez dakigu noiz jaio zen eta ez dago bukatzeko arrazoirik". Gainera, Filiouk Fluxus eta arte kontzeptuala ez direla gauza bere uste du eta Duchamp-en proposamena alderantziz jartzen du. Harek eguneroko gertakizuna artearen barruan sartzen badu, Filiouk artea eguneroko gertakizunean desegiten dela uste du.

## Fluxus mugimenduarekin lotuta egon diren artistak

* Arman
* Ay-O
* César Baldaccini (César)
* Joseph Beuys
* Wolf Vostell
* Nam June Paik
* Peter Brötzmann
* Charlotte Moorman
* balu
* George Brecht
* John Cage
* Giuseppe Chiari
* Philip Corner
* Luc Fierens
* Robert Filliou
* Henry Flynt
* Ken Friedman
* Al Hansen
* Cairn Hedland
* Geoffrey Hendricks
* Dick Higgins
* Ruud Janssen
* Ray Johnson
* Joe Jones
* Alison Knowles
* Takehisa Kosugi
* Shigeko Kubota
* George Landow
* Jackson Mac Low
* George Maciunas
* Barry McCallion
* Adolfas Mekas
* Gustav Metzger
* Larry Miller
* Luca Miti
* Yōko Ono
* Genesis P-Orridge
* Ben Patterson
* Dieter Roth
* Ric Royer
* Wim T. Schippers
* Carolee Schneemann
* Juan María Solare
* Litsa Spathi
* Daniel Spoerri
* Yasunao Tone
* Cecil Touchon
* Ben Vautier
* Yoshi Wada
* Emmett Williams
* La Monte Young

## Kanpo loturak

* Fluxus.org
* Fluxus hitz gutxitan.
* Fluxus Museoa Potsdamen (Alemanian)
* Vostell Museoa
* fluxus debris! @ art / not art
* The Fluxus Performance
* The Fluxus Blog
* Archives of The Fluxlist
* Forty Years of Fluxus, essay by Ken Friedman
* Fluxus Heidelberg Center
* The Copenhagen Fluxus Archive, Knud Pedersen collection
* Al Hansen Material
* The FluxCase
* Fluxlist Europe
* UBUWEB: 37 Short Fluxus Videos MPEG
* Archivio Bonotto, Fluxus - Zaj. Poesia Visuale, Concreta e Sonora
* Datuak: Q108908
* Multimedia: Fluxus / Q108908
# Fly Like An Eagle

Fly Like An Eagle (euskaraz Arranoak Bezala Hegan Egin) Steve Miller Band estatubatuar rock musika taldearen abesti bat da. 1976an izen bereko Fly Like an Eagle diskoaren barnean kaleratu zuten.

## Kanpo estekak

* Fly Like An Eagle abestiaren bideoklipa ikusgai eta entzungai (Ingelesez)
* Fly Like An Eagle abestia entzungai (Ingelesez)
* Datuak: Q3746896
# Fly Me to the Moon

Fly Me to the Moon (euskaraz Eraman Nazazu Hegan Ilargira) estatubatuar jazz abesti ospetsu bat da, halere bere benetako izenburua In Other Words da (euskaraz Beste Hitz Batzuetan). Doinua eta hitzak Bart Howard musikagileak konposatu eta idatzi zituen.
Abeslari ugarik abestu izan dute, horien artean ezagunenak Frank Sinatra, Nat King Cole, Shirley Bassey edota Rod Stewart daudelarik.

## Kanpo estekak

* Frank Sinatra abeslariaren Fly Me to the Moon abestiaren bertsioa entzungai (Ingelesez)
* Datuak: Q1066479
* Multimedia: Fly Me to the Moon / Q1066479
# Flußbach

Flußbach Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 450 biztanle zituen 6,86 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552442
* Multimedia: Flußbach / Q552442
# Familiako Itunak

Familiako Itunak (1733-1789), XVIII. mendean Espainiako Erresuma eta Frantziako Erresumen arteko hiru itun izan ziren. Bere izena Borboi etxetik dator, izan ere bai Frantzia bai Espainiako erregeek dinastia honen partaide ziren.
Familia hauen arteko loturek, Ingalaterraren eta Austriako Inperioaren aurka indartzeko beharraren ondorioz sortu ziren eta Frantzia eta Espaniako kanpo-politika bideratu zuten urte hauetan.
Lehen Ituna: Filipe V.ak eta Luis XIV.ak sinatuta 1733ko azaroaren 7an. Espainiak Italian aurretik izandako jabetzak Filipe V.ak berreskuratzeko; Luis XIV.ak bere aitaginarrebari, Poloniako erregeari, laguntzeko. Lehenak Napoles eta Sizilia berreskuratu zituen, eta Karlos semea egin zuen errege; bigarrenak ezin izan zion tronua itzuli Estanislao Poloniakoari.
Bigarren Ituna: Monarka berek 1743ko urriaren 25ean Ingalaterraren aurka sinatua. Fernando VI.ak Espainiako tronua hartu zuenean, neutraltasuna aldarrikatu zuen, eta, trukean, Italiako Milan eta Parma jaso zituen.
Hirugarren Ituna: Luis XVI.a Frantziakoak eta Karlos III.a Espainiakoak sinatua, 1761eko abuztuaren 15ean, Ingalaterraren aurka egiteko.

## Kanpo estekak

* Datuak: Q697891
# Familiaorde

Familiaordea egungo bikoteko kide batek edo biek aurreko bikoteetako seme-alaba bat edo batzuk dituzten familia bat da. Kategoria horretan sartzen dira alargunen, dibortziatuen eta ama ezkongabeen bigarren bikoteak. Gaiari buruzko ikerketak hasi zirenean, Bigarren Mundu Gerraren ondoren, kasu horietako gehienak gerrako alargunek osatzen zituzten. Gaur egun, mendebaldeko familia gehienak seme-alabak dituzten dibortziatuak dira, berriz ere bikotea osatzen dutenak.
Familia horien kopuruari buruzko estatistikak aldakorrak dira; izan ere, familia askok bi ezkontza edo gehiago dituztenen legezko loturak bakarrik hartzen dituzte kontuan. Zifra horiek ez dituzte aintzat hartzen ez ama ezkongabeen seme-alabak, ez legeztatu ez diren bigarren izatezko elkarketak, eta hori ohikoa da Latinoamerikan behintzat.
Europan, dibortzioen batez besteko tasa ezkontzen % 30ekoa da (Eskandinaviako herrialdeetan altuagoa da eta Espainian eta Frantzian baxuagoa). AEBk guztizkoaren % 50 igo du. Europarrak eta estatubatuarrak bat datoz elkartze berrien ehunekoan: emakumeen % 75 eta gizonen % 80 berriro ezkontzen saiatzen dira.

## Erreferentziak

* ↑ (Gaztelaniaz) Agba, Asociación Gestálticade Buenos Aires. Familias Ensambladas. .

## Kanpo estekak

* Datuak: Q927143
# Familiar (automobila)

Familiarra turismo-ibilgailuetan erabiltzen den karrozeria mota da. Bi bolumeneko gorputz sinpleko karrozeria da, maletategia zabaltzeko kristala duen atzeko atea erabiltzen da eta "bost ate" izatea da ohiko araua.

## Kanpo estekak

* Datuak: Q188886
* Multimedia: Station wagons / Q188886
# Familiaren soziologia

Familiaren soziologia soziologiaren adar bat da, eta ikertzaileek eta akademikoek familia-egitura gizarte-erakunde eta sozializazio-unitate gisa ebaluatzen dute hainbat ikuspegi soziologikotatik.

## Erreferentziak

* ↑ Crossman, Ashley. The Family Unit Functions as Its Own Small Society. .
* ↑ Familia y sociedad. Una introducción a la sociología de la familia Enrique Martín López. Textos. Instituto de ciencias para la familia. Universidad de Navarra. .
* ↑ SOCIOLOGÍA DE LA FAMILIA | guias.usal.es. .
* ↑ Sociology of Family. .

## Ikus, gainera

* Familia zabala
* Familia nuklearra
* Mugimendu feminista

## Kanpo estekak

* Datuak: Q2290557
# Familiako medikuntza

Familiako medikuntza, lehen mailako medikuntza edo medikuntza orokorra gaur egun espezialitate medikoa da, esparru zabalaz arduratzen dena. Osasun-zentro edo anbulatorioetan burututa, jardun hau lehenengo urratsa da prozesu medikoan gaixo batentzat. Hirugarren maila ospitaleak eta arreta espezializatua izango ziren.
Familiako edo etxeko medikuek "oheburuko mediku" izena ere hartu dute tradizionalki.

## Erreferentziak

* ↑ Euskalterm: [Hiztegi terminologikoa] [2000]

## Kanpo estekak

* Datuak: Q3505712
* Multimedia: Family medicine / Q3505712
# FamilyMart

FamilyMart Co., Ltd. (japonieraz: 株式会社ファミリーマート, Kabushikigaisha Famirīmāto) japoniar jatorriko korporazio multinazionala da, komenentziako dendak kudeatzen dituena. 24,574 denda ditu mundu osoan eta bere egoitza nagusia Sayaman dago.
Egun Japoniako bigarren handiena da bere sektorean (lehena 7-Eleven da) eta munduko txikizkari handienen artean dago.

## Kanpo estekak

* Datuak: Q1191685
* Multimedia: FamilyMart / Q1191685
# Familia zoriontsua

Familia zoriontsua (nederlanderaz: Het vrolijke huisgezin) XVII. mendean, Jan Vermeerrek egindako olio-pintura da. 1668an egina, egun Amsterdamgo Rijksmuseum museoan erakusten da, Herbehereetan.

## Azterketa

Ohikoa zen Jan Steenen margolanetan horrelako taldeak jasotzea. Baita ere margolan honek duen eduki moralizantea, izenburua ironikoa baita. Esezenan izan behar ez den espektakulua ikusten dugu: leihoan ume bat pipatik erretzen ari da, lehen planoan bi neska txiki alkoola edaten ari dira, gelan dena botata dago, mahaia erabat nahastuta, aita, ordena jarri beharrean, betetako kopari begira dago... Halaber, alaitasuna orokorra da ezen musika-tresna jotzen ez duena kantatzen ari da. Erdian dauden hiru nagusien begiek ondo asko adierazten dute haien egoera ez dela oso egokia. Eta hori da, alegia, margolanaren irakaspena: nagusiak haurren aurrean eredugarriak izan behar direla baina ez da hori kasu honetan ikusten duguna.
Margolana, bestetik, garaiko ohiturak ezagutzeko informazio bide egokia da. Honen bidez janzkerak, janariak eta ohiturak ezagutu ditzekegu. Zentzu horretan lehen eskuko dokumentuak dira Steenen lanak.

## Kanpo estekak

* Rijksmuseumgo weborrian margolanaren fitxa.
* Datuak: Q17342250
# Familiaren eskubideak

Familiaren eskubideak familia, gizartearen oinarriko unitate moduan, babesten duten eskubideen multzoa da. Giza eskubideetan pertsonak ezkondu eta familia bat osatzeko eskubidea jasotzen da. Horrez gain, krisi ekonomiko, sozial eta politikoetan familiaren batasuna atxikitzeko eskubidea ere onartu behar da. Familiaren eskubideen baitan jasotzen dira, halaber, amak bere seme-alabak zaintzeko behar duen espazioa eta denbora bermatzea, gurasorik gabeko haurren zaintza egokia, familiako kideak berdintasunez tratatzeko eskubidea, familia plangintza edo haurrak noiz izan erabakitzeko ahalmena eta askatasunez ezkontzeko eskubidea.

## Kanpo estekak

* Datuak: Q12257765
# Foruen amaiera (argipena)

Foruen amaiera Euskal Herriko foruen bukaerari ematen zaion izena da. Euskarazko Wikipedian, bi kontzepturi egin diezaieke erreferentzia:
* Foruen amaiera Ipar Euskal Herrian
* Foruen amaiera Hego Euskal Herrian
# Foruen enparantza

Foruen enparantza Oñatin dagoen XIX. mendeko plaza nagusia da. Bertan herriko Udaletxea, parrokia eta lorategia daude.

## Ezaugarriak

Hiru alde arkupedunak ditu eta laugarrena, lorategiak mugatua, Aloña mendira begiratzen du.

## Historia

Udalerriaren egitura zatikatua antolatu nahi zuen hirigintza-plan baten baitan egin zen Foruen Enparantza. Elementu politiko-zibilari eman zitzaion lehentasun sinbolikoa, Udaletxea enparantza buru kokatuz. Erreka eta errekatxoak estali eta arkudun eraikuntza bi eraiki ziren, horietako batek parrokiako absidea ezkutarazten zuelarik. Ikuspuntu Neoklasikoa jarraiki, frontoi bat sartu zen plazan eta hegoaldetik irekita utzi zen, Aloñaren tontorrek besterik muga ez zezaten.
Mariano Jose de Laskurainek egin zuen proiektua, eta Antonio Kortazarrek, gerora Donostiako zabalduraplana egin zuenak, ere parte hartu zuen. Kontzejua Martin de Carrerarena da. Aldamenean, Lazarraga jauregia eta dorrea daude.

## Ondarea

Eusko Jaurlaritzak izendatutako ondarea da.

## Argazki galeria

* Udaletxea eta plazaren hegoalde irekia
* Udaletxearen pareko etxeak, arkudunak
* Plazaren ezker alde arkuduna
* Lazarraga jauregia, Udaletxearen alboan dago.
* Frontoia

## Erreferentziak

* 1 2 Oñati, dabilen herria. (Noiz kontsultatua: 2019/09/27).
* ↑ «Oñati: Foruen Enparantza. - Guía de Ocio de Gipuzkoa - Gipuzkoako Aisialdi Gida» www.kulturweb.com (Noiz kontsultatua: 2019-09-27).
* ↑ «Foruen Enparantza. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2019-09-27).

## Kanpo estekak

* Datuak: Q65924462
* Multimedia: Foruen Enparantza / Q65924462
# Foruen pasealekua (Donostia)

    Artikulu hau Donostiako pasealekuari buruzkoa da; beste esanahietarako, ikus «Foruen pasealekua».
Foruen pasealekua :
| Donostia, Erdialdea ||
| Ezkerrean, Foruen pasealekua, Urumea ibaia, eta urrutira Santa Katalina zubia. ||
| Herrialdea Lurraldea | Euskal Herria Gipuzkoa |
| Foruen pasealekua Foruen pasealekua Foruen pasealekua ||
| Koordenatuak: | 43°19′08.83″N 01°58′44.53″W﻿ / ﻿43.3191194°N 1.9790361°W﻿ / 43.3191194; -1.9790361 |
Foruen pasealekua Gipuzkoako Donostia hiriburuko pasealeku bat da.Erdialdean dago eta Urumea ibaiari paraleloki doa. Gernikako Arbolaren pasealekua eta San Martin kalearen elkargunetik Santa Katalina zubia eta Argentinar Errepublikaren pasealekuraino doa.

## Leku interesgarriak

Foruen pasealekuaren inguruan honako eraikin, kale eta zubi nabarmen hauek daude:

### Eraikinak

* Maria Kristina zubia
* Santa Katalina zubia
* Maria Kristina zubia, atzealdean Iparraldeko geltokia eta Atotxako dorrea.
* Santa Katalina zubia eta Urumea ibaia. Atzealdean eta ezkerretara, Atotxako dorrea.
* Argentinar Errepublikaren pasealekua, Maria Cristina hotela eta Victoria Eugenia antzokia.

### Kaleak

* Gernikako Arbolaren pasealekua
* San Martin kalea
* Askatasunaren etorbidea
* Etxaide kalea
* San Martzial kalea
* Argentinar Errepublikaren pasealekua
* Askatasunaren etorbidea.
* Argentinar Errepublikaren pasealekua, Maria Cristina hotela eta Victoria Eugenia antzokia.

### Plazak

* Bilbo plaza
* Bilbo plaza.

## Kanpo estekak

* Datuak: Q25478817
# Foruen pasealekua

Foruen pasealekua Hego Euskal Herriko hainbat herritan Hego Euskal Herriko foruei eskainitako hainbat pasealekuren izena da:
* Foruen pasealekua (Donostia), Gipuzkoan.
* Foruen pasealekua (Barakaldo), Bizkaian.
* Foruen pasealekua (Gares), Nafarroa Garaian.

## Kanpo estekak

* Datuak: Q61069050
# Foruen plaza (Lizarra)

    Artikulu hau Iruñeko plazari buruzkoa da; beste esanahietarako, ikus «Foruen plaza».
Foruen Plaza Nafarroako Lizarra udalerriko Alde Zaharran dagoen plaza bat da. Arkupez inguratutako plaza dotore eta zabala da, ekialdean San Joan Bataiatzailearen eliza du, eta erdian kiosko bat.

## Kanpo estekak

* Lizarrako Foruen Plazari buruzko artikuluak eta irudi zaharrak. Sasua.neet (Gaztelaniaz)
* Datuak: Q19881312
# Foruen plaza (Tutera)

    Artikulu hau Tuterako plazari buruzkoa da; beste esanahietarako, ikus «Foruen plaza».
Foruen Plaza edo Plaza Berria Nafarroako Tutera udalerriko plaza bat da. 1687. eta 1691. urteen artean eraiki zuten, Erdi Aroko harresien kanpoaldean. Haren azpian Queiles ibaia igarotzen da. Zezenketak ere egin izan dituzte bertan, inguruko etxeetako marrazki batzuek erakusten dutenez. Halaber, plazako etxeetan Erriberako herrien ezkutuak eta familia noble batzuenak ageri dira. Enparantzan, Erlojuaren Etxea delakoa eta kioskoa daude kokatuta.

## Kanpo estekak

* Datuak: Q19880433
* Multimedia: Plaza de los Fueros, Tudela / Q19880433
# Eukene De los Aires

Eukene De los Aires Amundarain (Gasteiz, Araba, 2005) Arabako bertsolaria da.

## Biografia

2020an Arabako Eskolarteko finalerako sailkatu zen aurrenekoz. Hiru urtetan jarraian izan da finalean eta birritan izan da txapeldunordea. Horri esker Euskal Herriko finalerako sailkatu da. Helduen mailan 2022 Arabako Txapelketan abestu zuen.

## Palmaresa

* Euskal Herriko Eskolarteko Bertsolari Txapelketa:
** Finalista (2): 2020, 2021.
* Arabako Eskolarteko Bertsolari Txapelketa:
** Txapeldunordea (2): 2020, 2021.

## Erreferentziak

* ↑ (Gaztelaniaz) Elkartea, Xenpelar Dokumentazio Zentroa-Bertsozale. «Eukene De los Aires - Biografías - BDB. Base de datos sobre bertsolarismo» bdb.bertsozale.eus (Noiz kontsultatua: 2022-12-06).
* ↑ «Aitor Ugarte txapeldun Arabako Eskolartekoan -» Alea.eus (Noiz kontsultatua: 2022-12-06).
* ↑ «Maddi Agirre txapeldun eta Eukene De los Aires azpitxapeldun Arabako Eskolarteko finalean -» Alea.eus (Noiz kontsultatua: 2022-12-06).
* ↑ «Haira Aizpuruak jantzi du txapela Abadiñon egin den Euskal Herriko Eskolartekoan - Abadiño» Anboto.org (Noiz kontsultatua: 2022-12-06).

## Kanpo estekak

* Datuak: Q115616669
# Eukene Larrarte

Eukene Larrarte Arteaga (Tolosa, 1998ko irailaren 13a) tolosar txirrindulari profesionala da. Errepideko txirrindularitza pistarekin uztartzen du. Tania Calvorekin batera, hiru aldiz irabazi du madison proba Espainiako Pista Txapelketan.

## Bizitza

Aitaren eraginez sartu zen txirrindularitzan, eta berarekin hasi zen ibiltzen hastapenetan. Garai hartan futbolean ere ibiltzen zen baina uztea erabaki zuen. Txirrindulari talde batean sartzeko erabaki hartu zuen eta Gipuzkoa Ogi Berri taldean hasi zuen bere txirrindulari ibilbidea.

## Palmaresa

Palmaresa pistan :
| Urtea | Txapelketa | Postua |
| 2016 | Espainiako Pista Txapelketa | 1.a taldekako jazarpen proban, + Ane Iriarte + Ziortza Isasi + Irene Usabiaga |
| 2017 | Espainiako Pista Txapelketa | 1.a Madison proban + Leire Olaberria |
| 2018 | Espainiako Pista Txapelketa | 3.a Omnium proban. |
| 2018 | Espainiako Pista Txapelketa | 1.a Madison proban. |
| 2018 | Espainiako Pista Txapelketa | 2.a Taldekako abiadura proban. |
| 2018 | Espainiako Pista Txapelketa | 3.a Scratch proban. |
| 2019 | Espainiako Pista Txapelketa | 1.a Omnium proban. |
| 2019 | Espainiako Pista Txapelketa | 3.a Keirin proban. |
| 2019 | Espainiako Pista Txapelketa | 1.a Madison proban. + Tania Calvo |
| 2019 | Espainiako Pista Txapelketa | 2.a Taldekako abiadura proban. + Tania Calvo |
| 2020 | Espainiako Pista Txapelketa | 1.a Madison proban. + Tania Calvo |

## Erreferentziak

* ↑ «Eukene Larrarte» www.procyclingstats.com (Noiz kontsultatua: 2021-03-02).
* ↑ (Gaztelaniaz) Zaballa, Pablo. (2020-07-24). «Eukene Larrarte, preparada para el periplo italiano» Ciclo21 (Noiz kontsultatua: 2021-03-03).
* ↑ (Gaztelaniaz) Eukene Larrarte. Puro Ciclismo (Noiz kontsultatua: 2021-03-03).

## Kanpo estekak

* Elkarrizketa: Pistan hobeto pasatzen dut errepidean baino Berria, 2023.02.19
* Datuak: Q64532565
* Multimedia: Eukene Larrarte / Q64532565
# Euklasa

Euklasa silikato motako minerala da.

## Ezaugarriak

Euklasa silikato mineralaren formula kimikoa hau da: ${\ce {BeAl(SiO4)(OH)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 7,5 da.

## Erreferentziak

* 1 2 (Ingelesez) «Euclase: Mineral information, data and localities.» www.mindat.org (Noiz kontsultatua: 12-05-2019).